Η επίδραση της ισομετρικής σύσπασης στην αρτηριακή πίεση και στην ηλεκτρογραφική δραστηριότητα:
Creators: name: Τσακίρη, Δέσποινα Ιωάννη
Publisher: name: Aristotle University of Thessaloniki
Year: 2010
Subjects: Ισομετρική σύσπαση
Αρτηριακή πίεση
Ηλεκτρομυογραφική δραστηριότητα
Isometric contraction
Blood pressure
Electromyographic activity

description: Σκοπός της παρούσας μελέτης ήταν να μελετηθεί και να συγκριθεί η επίδραση της μέγιστης ισομετρικής συστολής και της μυϊκής ισομετρικής εργασίας σε υπομέγιστες εντάσεις στην αρτηριακή πίεση και στην ηλεκτρομυογραφική (EMG) δραστηριότητα. Για το σκοπό αυτό, συμμετείχαν στην έρευνα 20 νεαρές γυναίκες του προπτυχιακού και μεταπτυχιακού κύκλου σπουδών του Τμήματος Επιστήμης Φυσικής Αγωγής και Αθλητισμού ( Τ.Ε.Φ.Α.Α.) ηλικίας 21 έως 30 ετών. Όλες οι συμμετέχουσες πραγματοποίησαν δοκιμασίες σε ισοκινητικό δυναμόμετρο και σε ηλεκτρομυογράφο. Συγκεκριμένα μετρήθηκε η μέγιστη ισομετρική μυϊκή δύναμη σε δύο γωνίες γόνατος (60 &amp; 90°) σε 6 δευτερόλεπτα με ταυτόχρονη καταγραφή της ηλεκτρομυογραφικής δραστηριότητας του ορθού μηριαίου μυός και της αρτηριακής πίεσης. Ακόμα πραγματοποιήθηκαν υπομέγιστες ισομετρικές συστολές στο 20, 30, 40 &amp; 50% στις ίδιες γωνίες της άρθρωσης του γόνατος εντός 60 δευτερολέπτων με ταυτόχρονη καταγραφή της ηλεκτρομυογραφικής δραστηριότητας του ορθού μηριαίου μυός και της αρτηριακής πίεσης. Τα αποτελέσματα έδειξαν ότι κατά την ισομετρική μυϊκή συστολή στις 60° του γόνατος παρατηρήθηκαν στατιστικά σημαντικές διαφορές στο 30, 40, 50% και max για τη συστολική (p&lt; 0.001) και τη διαστολική πίεση (p&lt;0.05) σε σύγκριση με τις τιμές ηρεμίας. Δεν παρατηρήθηκε στατιστικά σημαντική διαφορά της συστολικής και διαστολικής αρτηριακής πίεσης ανάμεσα στην ηρεμία και το 20% της μέγιστης επιβάρυνσης. Στις 90° του γόνατος η συστολική πίεση διέφερε σημαντικά (p&lt; 0.001) σε όλες τις μετρήσεις (20, 30, 40, 50% και max ), ενώ η διαστολική παρουσίασε σημαντικές διαφορές (p &lt; 0.05) για τις προσπάθειες στο 20 και 30% και p &lt; 0.001 στο 40 , 50 % και max σε σύγκριση με τις τιμές ηρεμίας. Στατιστικά σημαντικές διαφορές παρουσιάστηκαν μεταξύ του 20 και 30% με το max , 50 και 40% και μεταξύ του 40 και 50% με το max στην συστολική 60°. Στη διαστολική 60° διαφορές υπήρξαν μόνο μεταξύ του 20% με το max. Στις 90° της συστολικής οι διαφορές εμφανίστηκαν ανάμεσα στο 20 και30% με όλες τις υπόλοιπες μετρήσεις. Το 40 και 50% διέφεραν σημαντικά με το max. Στη διαστολική στις 90° το 20% διέφερε από όλες τις υπόλοιπες μετρήσεις , ενώ το 30% διέφερε με το max και με το 50%. Η ηλεκτρομυογραφική δραστηριότητα του ορθού μηριαίου μυός , στην αρχή και το τέλος της ισομετρικής μυϊκής συστολής διάρκειας 60΄΄ δεν παρουσίασε στατιστικά σημαντικές διαφορές (p &gt; 0.05) ανάμεσα στην αρχή και στο τέλος της ηλεκτρομυογραφικής δραστηριότητας. Σημαντικές διαφορές δεν παρατηρήθηκαν ούτε στην αρχή και το τέλος της ισομετρικής μυϊκής συστολής διάρκειας 60΄΄ ανάμεσα στις 60 και 90° του γόνατος για καμία από τις επιβαρύνσεις( 20, 30, 40 &amp; 50%). Στατιστικά σημαντικές διαφορές παρουσιάστηκαν μεταξύ του 20 με 40 % και του 30 με 40% της μέγιστης επιβάρυνσης στο τέλος της EMG δραστηριότητας στις 60° γωνία της άρθρωσης του γόνατος. Όσον αφορά τις 90° στατιστικά σημαντικές ήταν οι διαφορές ανάμεσα στο 20 με 50% και 30 με 50% στην αρχή της EMG δραστηριότητας και ανάμεσα στο 20 με 50% στο τέλος της EMG δραστηριότητας .Από τα αποτελέσματα συμπεραίνεται ότι η ισομετρική μυϊκή εργασία με τα κάτω άκρα επιβαρύνει λιγότερο το κυκλοφορικό σύστημα, όταν η γωνία άρθρωσης του γόνατος είναι στις 60° και για το λόγο αυτό συστήνεται η εφαρμογή της σε ισομετρικά προγράμματα ενδυνάμωσης , που στοχεύουν στην προάσπιση και τη βελτίωση της υγείας .
description: The aim of this study was to study and compare the effect of maximal isometric contraction and muscle isometric exercise to submaximal intensities in blood pressure and electromyographic (EMG) activity. Twenty young women of Department of Physical Education (24,7 ± 2,8 yr) participated in this study. All participants performed exercise tests on an isokinetic dynamometer and on an electromyographo. Actually the maximal isometric muscle strength was determined to 60 and 90° of knee joint in 6 seconds recording simultaneous the EMG activity of rectus femoris muscle and blood pressure. The results revealed differences in 30, 40, 50% and max for systolic pressure ( p &lt; 0.001 ) and diastolic ( p &lt; 0.05 ) during isometric muscle contraction in 60° of knee joint as compared with rest’s value. There were no significant differences of systolic and diastolic blood pressure between rest and 20% of MVC . In 90° of knee joint the systolic pressure altered significantly ( p &lt; 0.001 ) in 20, 30, 40, 50% and max . On the other hand diastolic pressure presented differences ( p &lt; 0.05 ) to 20 and 30% and ( p &lt; 0.001 ) to 40 ,50% and max as compared with rest’s value. In addition there were differences between 20 and 30% with max , 50 and 40% and between 40 and 50% with max in systolic 60°.In diastolic 60° differences were observed between 20% with max. In 90° of systolic the differences were between 20 and 30% with all measurements. Differences were observed between 40 and 50% with max. In diastolic 90° the 20% differ from all measurements , while the 30% differ from max and 50%. Also the results releaved no differences in EMG activity of rectus femoris muscle between beginning and ending of EMG activity during isometric muscle contraction in 60 seconds ( p &gt; 0.05 ). Moreover there weren’t differences between 60 and 90° of knee joint for 20, 30, 40 and 50% of MVC. Differences were observed between 20 with 40% and 30 with 40% of MVC in the end of EMG activity on 60°. In 90° were observed differences between 20 with 50% and 30 with 50% in the beginning and between 20 with 50% in the end of EMG activity. In conclusion these findings showed that isometric muscle exercise with lower limbs aggravate less the circulatory system when the knee joint is in 60°. Therefore implementation in isometric program of muscle empowerment is recommended aiming in health’s improvement and protection .